పెద్దనోట్ల రద్దుతో కుదేలైన రియాల్టీ!
 
ముంబై, డిసెంబరు 31: స్థిరాస్థి మార్కెట్‌పరంగా ఈఏడాది పెద్దనోట్ల రద్దుప్రభావంతో భారీఎత్తున నష్టం వాటిల్లిందనే చెప్పాలి. ప్రత్యేకించి నవంబరునుంచి రియాల్టీ, నిర్మాణరంగాలు భారీపతనం చవి చూసా యి. ఈఏడాది మొత్తంగాచూస్తే రియాల్టీ రంగ పనితీరు నీరసించిందనే చెప్పాలి. కొత్త ఇళ్ల అమ్మకాలు కూడా తగ్గాయి. తక్కువ డిమాండ్‌, పాతనోట్లరద్దు ప్రభావంతో డెవలపర్లుభారీగా దెబ్బతిన్నారు. 2017 రెండో అర్ధసంవత్సరం నుంచి కొంతమేరరికవరీ ఉంటుందని అంచనా. అయితే నిధుల సమీకరణలో ప్రైవేటు డెవలపర్లు ఏమాత్రం తగ్గలేదు 2016లో ప్రైవేటు ఈక్విటీపరంగా ఇన్వెస్టర్లనుంచి రియాల్టీ డెవ లపర్లు 48,300కోట్లు నిధులు సమీకరించారు. ఈ నిధులన్నింటినీ ప్రస్తుతం ఉన్న ప్రాజెక్టులపై కుమ్మ రించారు. గత ఏడాదితో పోలిస్తే 53శాతం పెరిగిందని ప్రాపర్టీ కన్సల్టెన్సీసంస్థ కుష్‌ మాన్‌ వేక్‌ఫీల్డ్‌ అంచనా వేసిం ది. నోట్లరద్దుకుముందు గృహాల విక్రయాలు మంచి జోరు గా సాగాయి. గడచిన రెండునెలల్లోనే భారీగా పతనం అయ్యా యి. 2017ఒకరకంగా చెప్పాలంటే స్వర్ణయుగం రాబోతోందని చెప్పాలి. ప్రభుత్వం నోట్లరద్దు కారణంగా వడ్డీ రేట్లు తగ్గుతా యి. బ్యాంకుల్లో డిపాజిట్లు పెరిగినందున చౌక వడ్డీరేట్లకే ఇళ్ల రుణాలు లభిస్తాయని క్రెడాయి అధ్యక్షుడు గీతాంబర్‌ ఆనంద్‌ వెల్లడించారు. డిఎల్‌ఎప్‌ సిఇఒ రాజీవ్‌తల్వార్‌ మాట్లాడుతూ రియాల్టీరంగంలో భారీ ప్రక్షాళన జరిగిందని 2017 ఒక మంచి సంవత్సరంగా ఉంటుందని అంచనావేసారు. ప్రైమరీ మార్కెట్‌లో ఇళ్ల ధరలు స్థిరంగా ఉంటాయన్నారు.
మొదటిమూడు త్రైమాసికాల్లో సానుకూలంగానే ఉన్నాయి. బడ్జెట్‌లో పొందుపరిచిన వరాలు కొంతమేర ఉపకరించినా ఒక్కసారిగా నోట్లరద్దుప్రభావంతో క్షీణిం చాయి. స్థిరాస్థి కన్సల్టెన్సీ జాస్‌లాంగ్‌ లాసెల్లీ ఇండియా అంచనాలన్రపకారం చూస్తే ఏడునగరాల్లో జనవరి సెప్టెంబరునెలల మధ్యకాలంలో 1.2లక్షల యూనిట్లుగా అమ్ముడయ్యాయి. అంతకుముందు ఏడాది ఇదేకాలం లో 1.19 లక్షల యూనిట్లు విక్రయించినట్లు వెల్లడించింది. మొత్తంగా 2015లో 1,57,8-00 యూనిట్లు మాత్రమే విక్రయించింది. రియాల్టీరంగ క్రమబద్ధీకరణచట్టం, పెద్దనోట్ల రద్దు, బినామీ లావాదేవీల చట్టం వంటివాటివల్ల ఎక్కువ నష్టపోయింది. రియాల్టీరంగమేనని తేలింది. 2016 ఇళ్ల విక్రయాలుచూస్తే 2015, 2014కంటే తక్కువగా ఉన్నాయని జెఎల్‌ఎల్‌ ఇండియా ఛైర్మన్‌ అనూజ్‌పూరి వెల్లడించారు. 2017లో మార్కెట్‌ పునరుద్ధరణ జరుగుతుందని అంచనావేసారు. 2017లో కొంత సానుకూలంగా ఉంటుందని, నోట్లరద్దు ద్వారా వచ్చిన అనిశ్చితి సద్దుమణగడం వల్ల కొంత సానుకూలత ఏర్పడుతుందని వివరించారు.